Ha nur schnell welle verzelle, dass ich i de Ferie gsi bin - ganz ellei, bim Gotti und denn bim Opa! Isch mega lässig gsi! Bin wieder emal so richtig d Prinzessin gsi. Diheime händ s Mami und de Papi mich wieder müesse "alehre", willi nüme gwüsst han, welle Wind diheime weht... Aber d Ferie sind würkli obermega gsi. S Gotti und de Thomas sind ebe scho zwei mega liebi und ich froi mich u, dasses det au bald es Baby git!!! Und bim Opa und de Coni gaht d Poscht  sowieso immer ab. Da lauft immer öpis. Drum isches dihei amel gad wieder langwiilig... Aber s Mami und de Papi sind glaub au furt gsi - mit em Yannis. Sie redet emel immer vom Skilager. Apropos, ich ligge am Papi jetzt immer i de Ohre, ich well au go skifahre! WOTT AU!!! Das hani jetzt so vill gseit, dass de Papi würkli mit mir a de Oschtere wett go fräse. Bin ja mal gspannt, öb mir das gfallt! ähm, Oschtere isch doch das mit em Has, de Schoggi, Eili und so, oder? Juhuiiiii, scho wieder sones cools Fäscht!!!  Verzell oi denn, öbi de Oschterhas gfunde han (oder nur d Schoggi, was mer eh lieber isch...)